CELEX: 62015CN0520
Language: hr
Date: 2015-09-28 00:00:00
Title: Predmet C-520/15: Zahtjev za prethodnu odluku koji je 28. rujna 2015. uputio Consiglio di Stato (Italija) – Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale/Agenzia Italiana del Farmaco (AIFA), Ministero della Salute

30.11.2015   
            
            
               HR
            
            
               Službeni list Europske unije
            
            
               C 398/21
            
         Zahtjev za prethodnu odluku koji je 28. rujna 2015. uputio Consiglio di Stato (Italija) – Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale/Agenzia Italiana del Farmaco (AIFA), Ministero della Salute
   (Predmet C-520/15)
   (2015/C 398/26)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelji: Aiudapds – Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale
   
      Tuženici: Agenzia Italiana del Farmaco (AIFA), Ministero della Salute
   
      Druge stranke u postupku: Roche SpA, Novartis Farma SpA, Regione Marche
   
      Prethodno pitanje
   
   Protive li se članak 47. stavak 2. Povelje Europske unije o temeljnim pravima (2000/C 364/01), u kojemu je propisano da svatko ima pravo na pravično, javno suđenje u razumnom vremenskom roku pred neovisnim i nepristranim sudom, prethodno osnovanim u skladu sa zakonom, i kojime je jamči pravo na pošteno suđenje, te daljnji članak 54. kojime je propisana zabrana zlouporaba prava, kao i članak 6. stavak 1. Europske konvencije za zaštitu ljudskih prava i temeljnih sloboda, potpisane u Rimu 4. studenoga 1950., u kojemu se predviđa da svako ima pravo na pravično suđenje i javnu raspravu u razumnom roku pred nezavisnim i nepristranim, zakonom ustanovljenim sudom, nacionalnom zakonodavstvu koji, u smislu članka 10. Uredbe Predsjednika Republike br. 1199 od 24. studenoga 1971. i članka 48. Zakonodavne uredbe br. 104 od 2. srpnja 2010., omogućuje samo jednoj od stranaka u izvanrednom jednostupanjskom postupku pred Državnim vijećem (Consiglio di Stato) da zatraži vraćanje predmeta sudu prvog stupnja Regionalnom upravnom sudu (Tribunale Amministrativo Regionale), a da pritom nije potrebna suglasnost ili sudjelovanje tužitelja ili bilo koje druge stranke istog postupka?